Russiskt bingjuskip sigldi beint inn í suðurkoreiska brúgv Suðurkoreiskir myndugleikar boðaðu í gjár frá, at eitt russiskt bingjuskip rendi á eina brúgv í Suðurkorea. Skiparin á bingjuskipinum var fullur. Ongin manskaði hendi í óvanliga óhappinum, men ein partur av Gwangan-brúnni í Busan var stongdur í eina tíð av trygdarávum. Sambært suðurkoreiskum myndugleikum er tað ikki ólógligt at drekka alkohol umborð á einum skipi, men tað er ólógligt at sigla eitt skip fullur. er ógreitt, um skiparin sjálvur var á brúnni, tá skipið brádliga broytti kós, og sigldi beint inn í brúnna. Men løgreglan í Suðurkorea hevur staðfest, at ov nógv alkohol var í blóðinum hjá skiparanum, skrivar miðilin, Yonhap. Sagt verður, at bara ein tíma áðrenn 6.000 tons stóra farmaskipið rendi á brúnna, bar tað eisini við eitt reikferðaskip. Suðurkoreiska sjóverjan sigur, at skiparin lat sum onki, tá sjóverjan um radio segði honum, at skipið hevði kós beint móti Gwangan-brúnni. Sjálvur hevur skiparin sagt, at hann svaraði ikki sjóverjuni, tí hann dugdi ikki enskt.